พระครูพัฒนสารคุณ (สอ คมฺภีรปญฺโญ)

พระครูพัฒนสารคุณ (สอ คมฺภีรปญฺโญ)   อดีตเจ้าอาวาสวัดสัทธารมณ์ ตำบลบุแกรง อำเภอจอมพระ จังหวัดสุรินทร์ และอดีตที่ปรึกษาเจ้าคณะอำเภออำเภอจอมพระ จังหวัดสุรินทร์, พระเกจิเถราจารย์ผู้ทรงวิทยาคมแห่งดินแดนอิสานใต้

ชาตภูมิ 
 พระครูพัฒนสารคุณ (สอ คมฺภีรปญฺโญ)  นามเดิมชื่อ สอ นามสกุล งามสะอาด 
 เกิดวันจันทร์ ที่3 เดือนมีนาคมพ.ศ. 2473 แรม 4 ค่ำ เดือน 4 ปีมะเส็ง 
 บิดาชื่อนายทำ นามสกุล งามสะอาด มารดาชื่อนางสา นามสกุลงามสะอาด 
 ณ บ้านเลขที่25 หมู่ที่11 ตำบลบุแกรง อำเภอจอมพระ จังหวัดสุรินทร์

การบรรพชาและอุปสมบท 
 บรรพชา เป็นสามเณรวันอังคาร ขึ้น 1 ค่ำ เดือน 3 ปีกุน วันที่ 10 กุมภาพันธ์ พ.ศ. 2491 วัดสัทธารมณ์ ตำบลบุแกรง อำเภอจอมพระ จังหวัดสุรินทร์ โดยมีพระครูศรีสัทธารมณ์ วัดสัทธารมณ์ (บ้านขาม) ตำบลบุแกรง อำเภอจอมพระ จังหวัดสุรินทร์ เป็นพระอุปัชฌาย์

 อุปสมบทเป็นพระภิกษุ เมื่อวันอังคาร วันที่ 2 พฤษภาคม พ.ศ. 2492 แรม 6ค่ำ เดือน5 ปีชวด วัดสัทธารมณ์ ตำบลบุแกรง อำเภอจอมพระ จังหวัดสุรินทร์ โดยมีพระครูศรีสัทธารมณ์ วัดสัทธารมณ์ ตำบลบุแกรง อำเภอจอมพระ จังหวัดสุรินทร์ เป็นพระอุปัชฌาย์,พระวัง อินทวฺโส วัดสัทธารมณ์ ตำบลบุแกรง อำเภอจอมพระ จังหวัดสุรินทร์ เป็นพระกรรมวาจาจารย์, พระสารี อคฺคญาโน เป็นพระอนุสาสนาจารย์ ได้รับฉายานามว่าคมฺภีรปญฺโญ

การศึกษา/วิทยฐานะ 
 สอบไล่ได้นักธรรมชั้นตรี สำนักศาสนศึกษา วัดสัทธารมณ์ บ้านขาม ตำบลบุแกรง อำเภอจอมพระ สำนักเรียนคณะจังหวัดสุรินทร์ (พ.ศ. 2491)
 สำเร็จการศึกษาชั้นประถมศึกษาปีที่ 4 จากโรงเรียนประชาบาล 1 ขามศึกษาคาร ตำบลบุแกรง อำเภอจอมพระ จังหวัดสุรินทร์ (พ.ศ. 2485)

การปกครองคณะสงฆ์ 
 พ.ศ. 2500 ได้รับการแต่งตั้งดำรงตำแหน่งทางพระสังฆาธิการเป็นเจ้าอาวาสวัดสัทธารมณ์ ตำบลบุแกรง อำเภอจอมพระ จังหวัดสุรินทร์ 
 ได้รับการแต่งตั้งดำรงตำแหน่งทางพระสังฆาธิการเป็นเจ้าคณะตำบลบุแกรง อำเภอจอมพระ จังหวัดสุรินทร์ 
 ได้รับพระบัญชาให้ดำรงตำแหน่งทางเป็นที่ปรึกษาเจ้าคณะอำเภออำเภอจอมพระ จังหวัดสุรินทร์

สมณศักดิ์,พัดยศ 
 รับพระราชทานสัญญาบัตรตั้งสมณศักดิ์พัดยศขึ้น เป็นพระครูสัญญาบัตรเจ้าอาวาสวัดราษฏร์  ในราชทินนามที่ พระครูพัฒนสารคุณ
 ได้รับพระบัญชาสมเด็จพระสังฆราช (โดยพระบรมราชานุญาต) เลื่อนสมณศักดิ์พัดยศ เป็นพระครูสัญญาบัตรเจ้าคณะตำบล ในราชทินนามเดิม ที่ พระครูพัฒนสารคุณ

กาลมรณภาพ  
 พระครูพัฒนสารคุณ (สอ คมฺภรีปญฺโญ) ถึงแก่มรณภาพด้วยภาวะไตวายเฉียบพลัน เมื่อเวลา 21.26 นาที ในวันที่ 9 พฤษภาคม พ.ศ. 2564 สิริรวมอายุ 93 ปี, พรรษา 73
 ได้รับมหากรุณาธิคุณพระราชทานพวงมาลา พระบาทสมเด็จพระวชิรเกล้าเจ้าอยู่หัว สมเด็จพระนางเจ้าสุทิดา พัชรสุธาพิมลลักษณ พระบรมราชินี เจ้าคุณพระสินีนาฏ พิลาสกัลยาณี น้ำหลวงสรงศพ เครื่องเกียรติยศประกอบศพ หีบเชิงชาย,รับศพไว้ในพระบรมราชานุเคราะห์ พระพิธีธรรมสวดพระอภิธรรมในเวลากลางคืน 7 คืน  บำเพ็ญพระราชกุศล 7 วัน, บำเพ็ญพระราชกุศล 50 วัน, บำเพ็ญพระราชกุศล 100 วัน

อ้างอิง

แหล่งข้อมูลอื่น 
 พระครูพัฒนสารคุณ หลวงตาสอ หนึ่งใน เกจิ จ. สุรินทร์
 หลวงปู่สอ วัดบ้านขาม is on Facebook
 K170: ล็อกเก็ต รุ่นแรก พิมพ์เล็ก แจก กรรมการ หลวงปู่สอ คัมภีรปัญโญ วัดบ้านขาม จ.สุรินทร์

ภิกษุในสังกัดคณะสงฆ์มหานิกาย
บุคคลจากอำเภอจอมพระ
พระครูสัญญาบัตร
เกจิอาจารย์
เจ้าคณะอำเภอ
ภิกษุจากจังหวัดสุรินทร์